Document ID: 31984D0277

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 13ης Απριλίου 1984
που αφορά την Ιρλανδία και εκδίδεται κατ' εφαρμογή του άρθρου 13 παράγραφος 2 του κανονισμού (ΕΟΚ, Ευρατόμ, ΕΚΑΧ) αριθ. 2892/77 σχετικά με τους ιδίους πόρους που προέρχονται από το φόρο προστιθέμενης αξίας
(Το κείμενο στην αγγλική γλώσσα είναι το μόνο αυθεντικό)
(84/277/Ευρατόμ, ΕΚΑΧ, ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας Ατομικής Ενέργειας,
τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,
τη συνθήκη για την ίδρυση της Ευρωπαϊκής Οικονομικής Κοινότητας,
την απόφαση 70/243/ΕΚΑΧ, ΕΟΚ, Ευρατόμ του Συμβουλίου της 21ης Απριλίου 1970 περί αντικαταστάσεως των χρηματικών συνεισφορών των κρατών μελών από ιδίους πόρους των Κοινοτήτων (1),
τον κανονισμό (ΕΟΚ, Ευρατόμ, ΕΚΑΧ) αριθ. 2892/77 του Συμβουλίου της 19ης Δεκεμβρίου 1977 περί της εφαρμογής, ως προς τους ιδίους πόρους που προέρχονται από το φόρο προστιθέμενης αξίας, της αποφάσεως της 21ης Απριλίου 1970 περί αντικαταστάσεως των χρηματικών συνεισφορών των κρατών μελών από ιδίους πόρους των Κοινοτήτων (2), όπως τροποποιήθηκε τελευταία από τον κανονισμό (ΕΟΚ, Ευρατόμ, ΕΚΑΧ) αριθ. 3625/83 (3), και ιδίως το άρθρο 9 παράγραφος 3 πρώτο εδάφιο, το άρθρο 11 παράγραφος 1 δεύτερο εδάφιο και το άρθρο 13 παράγραφος 2,
Εκτιμώντας:
ότι, για τα οικονομικά έτη 1980, 1981 και 1982, η Επιτροπή εξέδωσε, κατ' εφαρμογή του άρθρου 13 παράγραφος 2 του κανονισμού (ΕΟΚ, Ευρατόμ, ΕΚΑΧ) αριθ. 2892/77, τις αποφάσεις 81/368/Ευρατόμ, ΕΚΑΧ, ΕΟΚ (4), 82/758/ΕΚΑΧ, ΕΟΚ, Ευρατόμ (5) και 83/143/ΕΟΚ, Ευρατόμ, ΕΚΑΧ (6)·
ότι, αφενός, η Ιρλανδία ζητά την παράταση της ισχύος της αποφάσεως 83/143/ΕΟΚ, Ευρατόμ, ΕΚΑΧ, που εκδόθηκε για το οικονομικό έτος 1982· ότι, αφετέρου, οι παραδόσεις αγαθών που αναφέρονται στο άρθρο 15 σημείο 2 της έκτης οδηγίας 77/388/ΕΟΚ του Συμβουλίου της 17ης Μαΐου 1977 περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών - Κοινό σύστημα φόρου προστιθεμένης αξίας: ομοιόμορφη φορολογική βάση (7), στο εξής ονομαζόμενη «έκτη οδηγία», σε συνδυασμό με το παράρτημα Ε σημείο 12, δεν μπορούν πλέον να φορολογούνται και, για το λόγο αυτό, δεν μπορεί πλέον να χορηγηθεί έγκριση·
ότι, για τα πρώτα έτη εφαρμογής της έκτης οδηγίας, έπρεπε να χορηγούνται ετήσιες εγκρίσεις και ότι, από το οικονομικό έτος 1983 και μετά, πρέπει να χορηγούνται εγκρίσεις που μπορούν να αναθεωρούνται κάθε οικονομικό έτος και για τη διάρκεια της ισχύος του κανονισμού (ΕΟΚ, Ευρατόμ, ΕΚΑΧ) αριθ. 2892/77·
ότι η Συμβουλευτική Επιτροπή Ιδίων Πόρων ενέκρινε την έκθεση που περιέχει τις γνώμες των μελών της σχετικά με την παρούσα απόφαση,
ΕΞΕΔΩΣΕ ΤΗ ΠΑΡΟΥΣΑ ΑΠΟΦΑΣΗ:
Άρθρο 1
Για να επιτραπεί ο προσδιορισμός της βάσης των ιδίων πόρων ΦΠΑ από το οικονομικό έτος 1983 και μετά, με μικρό περιθώριο σφάλματος, εξουσιοδοτείται η Ιρλανδία να εφαρμόσει, σύμφωνα με το άρθρο 5 παράγραφος 3 στοιχείο β) του κανονισμού (ΕΟΚ, Ευρατόμ, ΕΚΑΧ) αριθ. 2892/77, έναν διορθωτικό συντελεστή στα στοιχεία που περιέχονται στις δηλώσεις οι οποίες αναφέρονται στο άρθρο 22 παράγραφος 4 της εκτης οδηγίας, ο οποίος διορθωτικός συνελεστής αφορά τις εισόδους και εξόδους στις πράξεις που τυγχάνουν απαλλαγής με επιστροφή των φόρων που πληρώθηκαν στο προηγούμενο στάδιο.
Άρθρο 2
Για τον υπολογισμό της βάσεως των πόρων ΦΠΑ μετά το οικονομικό έτος 1983, εξουσιοδοτείται η Ιρλανδία, κατ' εφαρμογή του άρθρου 9 παράγραφος 3 πρώτο εδάφιο πρώτη περίπτωση του κανονισμού (ΕΟΚ, Ευρατόμ, ΕΚΑΧ) αριθ. 2892/77, να μη λάβει υπόψη της τις ακόλουθες κατηγορίες πράξεων που αναφέρονται στο παράρτημα Ε της έκτης οδηγίας:
1. τις πράξεις των οδοντοτεχνιτών που αναφέρονται στο άρθρο 13α παράγραφος 1 στοιχείο ε) της έκτης οδηγίας (παράρτημα Ε, ex αριθ. 2)·
2. στις παραδόσεις που αναφέρονται στο άρθρο 13β στοιχείο ζ), όταν πραγματοποιούνται από φορολογούμενους που δικαιούνται εκπτώσεως των φόρων που έχουν πληρωθεί σε προηγούμενο στάδιο για το σχετικό κτίριο (παράρτημα Ε, αριθ. 11)·
3. στις παραδόσεις αγαθών που αναφέρονται στο άρθρο 15 σημείο 12 της έκτης οδηγίας (παραρτήμα Ε, αριθ. 14).
Άρθρο 3
Για τον υπολογισμό της βάσεως των πόρων ΦΠΑ μετά το οικονομικό έτος 1983, επιτρέπεται στην Ιρλανδία, κατ' εφαρμογή του άρθρου 9 παράγραφος 3 πρώτο εδάφιο δεύτερη περίπτωση του κανονισμού (ΕΟΚ, Ευρατόμ, ΕΚΑΧ) αριθ. 2892/77, να υπολογίζει, βασιζόμενη σε κατά προσέγγιση εκτιμήσεις, τη βάση που αφορά τις ακόλουθες κατηγορίες πράξεων που αναφέρονται στο παράρτημα ΣΤ της έκτης οδηγίας:
1. την είσπραξη δικαιωμάτων εισόδου σε αθλητικές εκδηλώσεις (παράρτημα ΣΤ, αριθ. 1)·
2. τις παραδόσεις λαγωνικών (παράρτημα ΣΤ, αριθ. 4)·
3. τις παροχές υπηρεσιών από επιχειρήσεις κηδειών και αποτεφρώσεως, καθώς και τις παραδόσεις αγαθών στο πλαίσιο της παροχής των υπηρεσιών αυτών (παράρτημα ΣΤ, αριθ. 6)·
4. την παροχή περιθάλψεως προς ζώα από κτηνιάτρους (παράρτημα ΣΤ, αριθ. 9)·
5. τις προβλεπόμενες από το άρθρο 26 της έκτης οδηγίας παροχές υπηρεσιών των πρακτορείων ταξιδίων, καθώς και τις παροχές υπηρεσιών των πρακτορείων ταξιδίων που ενεργούν επ' ονόματι και για λογαριασμό του ταξιδιώτη για ταξίδια πραγματοποιούμενα στο εσωτερικό της Κοινότητας (παράρτημα ΣΤ, αριθ. 27).
Άρθρο 4
Η παρούσα απόφαση απευθύνεται στην Ιρλανδία.
Βρυξέλλες, 13 Απριλίου 1984.

Labels: 2
18
15